Case ID: 1057219
Sentence 17: Bundan başqa, cavabdeh birinci instansiya məhkəməsində icraat zamanı iştirakının təmin edilməməsinə istinad edərək, hazırkı iddia tələbinə iddia müddətinin tətbiq edilməsi barədə ərizə ilə məhkəmə kollegiyasına müraciət edərək, iddiaçı tərəfindən 3 illik iddia müddətinin ötürülmüş olması qənaəti ilə iddia tələbinin təmin edilməsini xahiş etmiş, apellyasiya kollegiyası bununla bağlı qeyd etmişdir ki, iddiaçı (zamin) cavabdehə (borcluya) qarşı reqres qaydasında pul tələbi ilə, onun kreditor qarşısında öhdəliyini icra etdiyi vaxtdan (12.11.2015-ci il tarixdən) 3 il müddət keçmədən (11.06.2018-ci il tarixdə) müraciət edildiyindən, Azərbaycan Respublikası Mülki Məcəllənin 373-cü maddəsinin tələblərinə əsasən bu tələblə bağlı iddia müddəti ötürülməmişdir.Kassasiya kollegiyası, apellyasiya instansiyası məhkəməsinin gəldiyi nəticə ilə razılaşır və kassasiya şikayətinin dəlillərinə münasibətdə qeyd edir ki, kassasiya şikayətinin dəlilləri apellyasiya şikayətinin dəlilləri ilə eynilik təşkil etmiş, apellyasiya kollegiyası həmin dəlillərə düzgün hüquqi mövqe nümayiş etdirmişdir.